Na temelju članka 55. Statuta Grada Makarske (Glasnik Grada Makarske 3/21), Gradonačelnik Grada Makarske, dana 20. siječnja 2022. godine, donosi

**ZAKLJUČAK**

**o utvrđivanju prijedloga Odluke**

**o iskazivanju namjere za kupnju nekretnine**

**Članak 1.**

Utvrđuje se Prijedlog Odluke o iskazivanju namjere za kupnju nekretnine, te se predlaže Gradskom vijeću Grada Makarske usvajanje iste.

**Članak 2.**

Ovaj Zaključak stupa na snagu danom donošenja.

KLASA: 053-01/21-01/678

URBROJ:2181-6-01/07-22-3

Makarska, 20. siječnja 2022. godine

Gradonačelnik

dr.sc. Zoran Paunović

Na temelju članka 37. Zakona o zaštiti i očuvanju kulturnih dobara („Narodne novine“ br. [69/99](https://www.zakon.hr/cms.htm?id=223), [151/03](https://www.zakon.hr/cms.htm?id=224), [157/03](https://www.zakon.hr/cms.htm?id=225), [100/04](https://www.zakon.hr/cms.htm?id=226),  [87/09](https://www.zakon.hr/cms.htm?id=227), [88/10](https://www.zakon.hr/cms.htm?id=228), [61/11](https://www.zakon.hr/cms.htm?id=229), [25/12](https://www.zakon.hr/cms.htm?id=230), [136/12](https://www.zakon.hr/cms.htm?id=231), [157/13](https://www.zakon.hr/cms.htm?id=609), [152/14](https://www.zakon.hr/cms.htm?id=1673) , [98/15](https://www.zakon.hr/cms.htm?id=12778), [44/17](https://www.zakon.hr/cms.htm?id=18039), [90/18](https://www.zakon.hr/cms.htm?id=32479), [32/20](https://www.zakon.hr/cms.htm?id=43443), [62/20](https://www.zakon.hr/cms.htm?id=44587), [117/21](https://www.zakon.hr/cms.htm?id=50296)) i članka 40. Statuta Grada Makarske („Glasnik Grada Makarske“ br. 3/21) Gradsko vijeće Grada Makarske na \_\_\_\_ sjednici održanoj \_\_\_\_\_\_\_ 2022. godine, donosi

**O D L U K A**

**o iskazivanju namjere za kupnju nekretnine**

**Članka1.**

Iskazuje se namjera za kupnju nekretnine označene kao suvlasnički dio 57/188 dijela č. zgr.136, upisane u ZU 2826 KO Makarska-Makar, PU-1104 ETAŽNO VLASNIŠTVO (E-1) koji dio predstavlja poslovni prostor u prizemlju zgrade, površine 57, 16 m² i nalazi se u Makarskoj, na adresi Kačićev trg 11., za kupoprodajnu cijenu u iznosu od 1.901.500,00 HRK (slovima: jedan milijun i devestojednu tisuću i petsto kuna).

**Članak 2.**

Kupovina poslovnog prostora iz članka 1. ove Odluke realizirat će se nakon usvajanja I. Izmjena i dopuna Proračuna Grada Makarske za 2022.godinu u kojima će se osigurati sredstava za kupnju navedene nekretnine.

**Članak 3.**

Daje se suglasnost Gradonačelniku da nakon stupanja na snagu I. Izmjena i dopuna Proračuna Grada Makarske za 2022.godinu sklopi Ugovor o kupoprodaji poslovnog prostora iz članka 1. sa Hrvatskim radničkim nogometni klub Zmaj iz Makarske za cijenu od 1.901.500,00 HRK (slovima: jedan milijun i devestojednu tisuću i petsto kuna).

**Članak 4.**

Ova Odluka stupa na snagu osmog dana od dana objave u „Glasniku Grada Makarske“.

KLASA:053-01/21-01/678

URBROJ: 2181-6-04/01/22-4 Predsjednica Gradskog vijeća

Makarska, \_\_\_\_\_\_\_\_\_\_2022.g. Gordana Muhtić, dipl.iur.

**Obrazloženje**

1. **PRAVNA OSNOVA ZA DONOŠENJE OVOG AKTA**

Grad Makarska zaprimio ponudu Hrvatskog radničkog nogometnog kluba Zmaj iz Makarske zastupanog po odvjetničkom uredu Dario Lalić i Bojan Filipović (KLASA:053-01/21-01/678; URBROJ:18-21-2) za kupnju poslovnog prostora u vrijednosti 1.901.500,00 HRK (slovima: jedan milijun i devestojednu tisuću i petsto kuna), a koja se nalazi na lokalitetu Kačičevog trga.

Na temelju članka 37. Zakona o zaštiti i očuvanju kulturnih dobara Hrvatski radnički nogometni klub Zmaj iz Makarske ima obvezu gradu ponuditi pravo prvokupa:

*„Vlasnik koji namjerava prodati kulturno dobro zaštićeno posebnim rješenjem ili kulturno dobro unutar zaštićene kulturno-povijesne cjeline upisane u Listu svjetske baštine ili Listu ugrožene svjetske baštine dužan ga je prije prodaje istodobno ponuditi Repub­lici Hrvatskoj, županiji, Gradu Zagrebu, gradu ili općini na čijem se području to kulturno dobro nalazi, navodeći cijenu i druge uvjete prodaje.*

***Prvenstvo u ostvarenju prava prvokupa ima grad ili općina u odnosu na županiju i Grad Zagreb, pa Republika Hrvatska.***

*Republika Hrvatska, županija, Grad Zagreb, grad ili općina mora se očitovati o toj ponudi u roku od 60 dana od dana primitka pisane ponude.*

*Ako se pravna osoba iz stavka 3. ovoga članka ne namjerava koristiti svojim pravom prvokupa, dužna je u roku od 30 dana od dana primitka ponude o tome obavijestiti druge pravne osobe koje imaju pravo prvokupa i vlasnika.*

*Nakon isteka roka iz stavka 3. ovoga članka vlasnik može kulturno dobro prodati drugoj osobi uz cijenu koja ne može biti niža od cijene navedene u ponudi i pod uvjetima koji za kupca nisu povoljniji od uvjeta sadržanih u ponudi iz stavka 1. ovoga članka.*

*Ovlaštenici prava prvokupa iz stavka 1. ovoga članka mogu donijeti odluku da se u određenom razdoblju ili za određena kulturna dobra neće koristiti pravom prvokupa. Ova odluka objavljuje se na mrežnim stranicama ovlaštenika.“*

Obzirom da se navedena nekretnina opisana člankom 1. Odluke nalazi u samom centru zaštićene kulturno povijesne cjeline grada Makarske neposredno uz nepokretno pojedinačno zaštićeno kulturno dobro „Mletačku česmu“ i pravo prvokupa koje Grad ostvaruje interes grada Makarske je kupnja navedene nekretnine.

1. **FINANCIJSKA SREDSTVA ZA PROVEDBU ODLUKE**

Gradonačelniku Grada Makarske ovom Odlukom daje se suglasnost Gradskog vijeća da sklopi Ugovor o kupoprodaji poslovnog prostora sa Hrvatskim radničkim nogometni klub Zmaj iz Makarske za cijenu od 1.901.500,00 HRK (slovima: jedan milijun i devestojednu tisuću i petsto kuna) nakon stupanja na snagu I. Izmjena i dopuna Proračuna Grada Makarske za 2022.godinu u kojima će biti osigurana sredstva za ovu namjenu.

Gradonačelnik

dr.sc. Zoran Paunović